РЕПУБЛИКА СЕВЕРНА МАКЕДОНИЈА

МИНИСТЕРСТВО ЗА ФИНАНСИИ

ЦАРИНСКА УПРАВА   

Сектор за правни работи-Одделение за прекршочна постапка                                         
01.10.00.УП.001.07-ОБ.06.07
01.10.00.УП.001.07-ОБ.06.07

Комисијата за одлучување по прекршок при Царинската управа на Република Северна Македонија во состав: Златко Кофиловски како претседател и членовите Нехат Мемеди и Оливера Митевска, одлучувајќи во прекршочната постапка во прв степен, поведена по барање за поведување на прекршочна постапка број 28-023398/25-0005 од 14.04.2025 година на ЦИ Меџитлија, Царинарница Битола, поведена против сторителот на царински прекршок Амел Арапоски од с.Дебреште, Долнени за царински прекршок по член 265 в.в. со член 263 став 3 в.в став 1 точка 8 од Царинскиот закон врз основа на член 10-а став 2 од Законот за Царинската управа и член 52, 54, 55 и 63 став 1 и 3  од Законот за прекршоците, на ден 15.07.2025 година, го донесе следното  
                                                                                 Р Е Ш Е Н И Е
Амел Арапоски од с.Дебреште, Долнени, роден на ден 08.08.1990 година во с.Дебреште, со место на живеење во с.Дебреште, Долнени, со ЕМБГ 0808990442204, државјанин на Република Северна Македонија
СЕ УТВРДУВА ДЕКА Е СТОРИТЕЛ НА ПРЕКРШОКОТ

по член 265 в.в. со член 263 став 4 в.в. став 1 точка 8 од Царинскиот закон
Затоа што: 
На ден 22.02.2025 година, во 13:10 часот, во Македонски брод на ул.Маршал Тито место викано Плоштад, од страна на полициски службеници од ПС од ОН-безбедност во сообраќајот, е запрено и контролирано ПМВ Волксваген, со регистарски ознаки PP7628АЕ со приколка PP8919AG  во која се превезува четирицикл марка “RDX racedesign” без сообраќајна дозвола и без регистарски таблички. Од извршената контрола е констатирано дека, горенаведеното лице четирициклот  го внел во РСМ во 2023 година и истото го користи без да ја спроведе пропишаната царинска постапка, односно постапувал со четирициклот како да е пуштен во слободен промет, иако не биле спроведени пропишаните царински формалности за пуштање во слободен промет и за плаќање на увозните давачки.
Согласно изготвениот записник за прием премер и проценка на вредноста на стоката број 28-023398/25-0004 од 10.04.2025 година на Царинарница Битола, ЦИ Битола, утврдено е дека вредноста на моторцикалот изнесува 84.761,00 денари, а вредноста на избегнатите давачки изнесува 23.733,00 денари.
Со гореопишаното дејствие пријавениот постапил спротивно на член 91 од Царинскиот закон со што пријавениот Амел Арапоски од с.Дебреште, Долнени сторил царински прекршок член 265 в.в. член 263 став 4 в.в. став 1 точка 8 од Царинскиот закон, поради кое од страна на Комисијата
МУ СЕ ИЗРЕКУВА
1. На Амел Арапоски од с.Дебреште, Долнени, глоба во износ од 180 евра, во денарска противвредност пресметани според среден курс на Народна банка на Република Северна Македонија на денот на изрекување на глобата, во износ од 11.070,00 денари,

како и трошоци на постапката во износ од 250,00 денари, кои сторителите се должни да ги платат во рок од 8 (осум) дена од правосилноста на решението, и тоа:

- глобата да ја плати на образец ПП50 – налог за јавни приходи – со цел на дознака: глоба по решение Прк.бр.0472/25, примач Буџет на РСМ, Банка на примач НБ на РСМ, на сметка 100-000000063095, уплатна сметка 840-(број на општина)-051-03, приходна шифра 72211900, а

- трошоците да ги плати на образец ПП50 – налог за јавни приходи – со цел на дознака: трошоци по решение Прк.бр.0472/25, примач Буџет на РСМ, Банка на примач НБ на РСМ, на сметка 100-000000063095, уплатна сметка 840-(број на општина)-06137, приходна шифра 72413200, 

и доказите за така извршените уплати (обрасците ПП50) да ги достават во оригинал до Комисијата за одлучување по прекршок при Царинска управа на РСМ, ул.„Колекторска“ б.б., Скопје, а во спротивно ќе се спроведе постапка за нивна присилна наплата преку надлежната Управа за јавни приходи, согласно член 129 став 2 од Законот за прекршоците и одредбите од Законот за даночна постапка.
2. Согласно член 267 став 1 од Царинскиот закон, Комисијата за одлучување по прекршок на Амел Арапоски од с.Дебреште, Долнени, му ја изрече задолжително предвидената посебна прекршочна мерка одземање на стоката и тоа: четирицикл марка “RDX racedesign”.

О Б Р А З Л О Ж Е Н И Е

Со барање за поведување на прекршочна постапка број 28-023398/25-0005 од 14.04.2025 година на ЦИ Меџитлија, Царинарница Битола, до Комисијата за одлучување по прекршок при Царинската управа на Република Северна Македонија е поведена прекршочна постапка против сторителот на царински прекршок Амел Арапоски од с.Дебреште, Долнени за царински прекршок по член 265 в.в. со член 263 став 3 в.в став 1 точка 8 од Царинскиот закон.
Постапувајќи по истото, Комисијата за одлучување по царински прекршок согласно член 60 став 2 од Законот за прекршоците, со покана за писмено произнесување број 28-023398/25-0008 од 20.05.2025 година, писмено го извести сторителот за поднесеното барање и го поучи да се изјасни за фактите и доказите поднесени во врска со истото. 
Сторителот Амел Арапоски од с.Дебреште, Долнени, уредно ја примил поканата за писмено произнесување на ден 26.05.2025 година, видно од повратница од пошта Дебреште и до Комисијата достави писмено произнесување број 28-023398/25-0009 од 28.05.2025 година, во кое вели дека на 22.02.2025 година со пмв Волксваген со приколка превезол мотор четирицикл RDX racedesign, без регистарски табли и без сообраќајна дозвола. Моторот е купен од Салифовски Мевлудин кој е во Германија а предаден од неговиот татко. Тврди дека моторот го превезол за да го царини и да го регистрира. Сопственикот дополнително му ја испратил собраќајната дозвола кој ја зел со себе во Германија, со цел да го раздолжи. Од Комисијата за одлучување по прекршок бара постапката против него да се запира и моторот да му биде вратен, со цел да го однесе за царинење и за регистрација.
Согласно горенаведеното, Комисијата утврди дека согласно член 52, 54 и 55 од Законот за прекршоци постојат законски услови за спроведување на прекршочната постапка и за донесување на одлука.
Комисијата ја спроведе доказната постапка и изврши увид во: Барање за поведување на прекршочна постапка број 28-023398/25-0005 од 14.04.2025 година на ЦИ Меџитлија, Царинарница Битола, прекршочна пријава број 23.22.10.2-859/3 од 27.03.2025 година, записник за констатиран прекршок број 23.22.10.1.1-160/14 од 27.03.2025 година, потврда за привремено одземени предмети број 7/516 од 22.02.2025 година, службена белешка број 23.22.10.1.1-88/876 од 22.02.2025 година, службена белешка број 23.22.10.1.2-217/135, 136 и 137 од 26.02.2025 година, службена белешка број 166 од 14.03.2025 година, барање до МВР за проверка број 23.22.10.2-859/1 од 26.03.2025 година, фотодокументација, записник за комисиски прием, премер и проценка на стока број 28-023398/25-0004 од 10.04.2025 година, покана за писмено произнесување бр.28-023398/25-0008 од 20.05.2025 година,  писмено произнесување број 28-023398/25-0009 од 28.05.2025 година и повратница од Пошта Дебреште, по што ја утврди следната фактичка состојба:            
На ден 22.02.2025 година, во 13:10 часот, во Македонски брод на ул.Маршал Тито место викано Плоштад, од страна на полициски службеници од ПС од ОН-безбедност во сообраќајот, е запрено и контролирано ПМВ Волксваген, со регистарски ознаки PP7628АЕ со приколка PP8919AG  во која се превезува четирицикл марка “RDX racedesign” без сообраќајна дозвола и без регистарски таблички. Од извршената контрола е констатирано дека, горенаведеното лице четирициклот  го внел во РСМ во 2023 година и истото го користи без да ја спроведе пропишаната царинска постапка, односно постапувал со четирициклот како да е пуштен во слободен промет, иако не биле спроведени пропишаните царински формалности за пуштање во слободен промет и за плаќање на увозните давачки.
Согласно изготвениот записник за прием премер и проценка на вредноста на стоката број 28-023398/25-0004 од 10.04.2025 година на Царинарница Битола, ЦИ Битола, утврдено е дека вредноста на моторцикалот изнесува 84.761,00 денари, а вредноста на избегнатите давачки изнесува 23.733,00 денари.
Со гореопишаното дејствие пријавениот постапил спротивно на член 91 од Царинскиот закон со што пријавениот Амел Арапоски од с.Дебреште, Долнени сторил царински прекршок член 265 в.в. член 263 став 4 в.в. став 1 точка 8 од Царинскиот закон.
Согласно член 91 од Царинскиот закон, со пуштање во слободен промет странската стока добива статус на домашна стока. За да се пушти стоката во слободен промет, треба да се применат мерките на трговска политика, да се завршат другите формалности пропишани за увоз на стока и за плаќање на сите давачки пропишани со царински и други прописи. 

Согласно член 263 став 4 во врска со став 1 точка 8 од Царинскиот закон, глоба во износ од 150  до 250 евра во денарска противвредност за прекршокот од ставот (1) на овој член, ќе се изрече на одговорното лице во правното лице или на физичко лице, кога износот на избегнатите увозни давачки, други давачки и даноци е од 250 до 1.000 евра во денарска противвредност или кога вредноста на стоката е од 500 до 4.000 евра во денарска противвредност, ако постапува како стоката да била пуштена во слободен промет иако не биле спроведени пропишаните формалности за пуштање на стоката во слободен промет и за плаќање на сите давачки пропишани со овој или други закони или не биле исполнети мерките на трговската политика и сите други прописи во врска со увозот на стоката (член 91).

Согласно член 265 од Царинскиот закон, на правно лице, односно на одговорно лице во правното лице или на физичко лице, кое ќе купи, продаде, распродаде, добие на подарок, прикрива, прими на чување или на превоз, чува, користи или добие во сопственост врз која било основа стока за која знае или според околностите на случајот морал да знае дека со тоа бил направен прекршок од членовите 263 или 264 на овој закон, доколку сторителот извршил некое од дејствијата од членовите 263 или 264 на овој закон, му се изрекува глоба која со членовите 263 или 264 на овој закон се изрекува на сторителот.

Согласно член 63 став (1) од Законот за прекршоците, прекршочниот орган ќе донесе решение за прекршок со кое се утврдува одговорност насторителот и му се изрекува прекршочна санкција или се ослободува од одговорност, а согласно став (3) од истиот член, прекршочниот орган не е врзан за предлозите и оцената во однос на правната квалификација на прекршокот.

Согласно член 267 став 1 од Царинскиот закон стоката која е предмет на прекршок од членот 263 став (1) точки 1), 2), 3), 4), 5), 6), 7), 8), 9), 10), 19) и 20) и членот 265 во врска со членот 263 став (1) точки 1), 2), 3), 4), 5), 6), 7), 8), 9), 10), 19) и 20) на овој закон, се одзема. 
Согласно член 154 в.в. со член 257 од Царинскиот закон и согласно член 372 став 1 од Уредбата за спроведување на Царинскиот закон („Службен Весник на Република Македонија бр.66/2005), физички лица со живеалиште или одобрен престој во царинското подрачје, целосно се ослободуваат од увозни давачки, кога приватно повремено употребуваат транспортни средства по упатства на носителот на регистрацијата, кога тој, во момент на употреба се наоѓа на царинското подрачје. 

Согласно член 374 став 1 точка в алинеја 3 од Уредбата за спроведување на Царинскиот закон, роковите за завршување на постапките на привремен увоз се за средства за патен транспорт кои приватно се употребуваат во други случаи, вклучувајќи животни за јавање или влечење и возила влечени од нив: шест месеци во период од дванаесет месеци.
Комисијата од извршениот увид во списите доставени од Секторот за внатрешни работи -Битола, и тоа: прекршочна пријава број 23.22.10.2-859/3 од 27.03.2025 година, записник за констатиран прекршок број 23.22.10.1.1-160/14 од 27.03.2025 година, потврда за привремено одземени предмети број 7/516 од 22.02.2025 година, службена белешка број 23.22.10.1.1-88/876 од 22.02.2025 година, службена белешка број 23.22.10.1.2-217/135, 136 и 137 од 26.02.2025 година, службена белешка број 166 од 14.03.2025 година, барање до МВР за проверка број 23.22.10.2-859/1 од 26.03.2025 година, утврди дека, Амел Арапоски од с.Дебреште, Долнени, предметниот моторцикл не го ставил на увид на царинскиот орган  и ако знаел или од околностите требал да знае дека моторциклот е предмет на царински  прекршок и не била спроведена постапка за наплата на царински и други увозни давачки ,го пуштил во слободен промет без да бидат спроведени царинските формалности и го управувал на подрачјето на Република Северна Македонија без да има правен основ за тоа.
Врз основа на вака утврдената правна и фактичка состојба, која произлегува од приложениот доказен материјал, Комисијата најде дека во дејствието на сторителот се содржани обележјата на прекршокот кој му се става на товар и за сторениот прекршок треба да му се изрече глоба предвидена во рамки на законот, како и посебна прекршочна мерка – одземање на стоката предмет на прекршок. 
Врз основа на досега наведеното, Комисијата имајќи ги во предвид одредбите од член 16 на Законот за прекршоците, ценејќи ги сите докази поединечно и во целост утврди дека Амел Арапоски од с.Дебреште, Долнени, предметниот моторцикл кој било во царинското подрачје подолго од шест месеци во периодот од дванаесет месици, истото го пуштил во слободен промет без да бидат спроведени царинските формалности и го управувал на подрачјето на Република Северна Македонија без да има правен основ за тоа, односно без претходно да бидат спроведени царинските формалности за истото во врска со царинскиот прекршок, па земајќи ги во предвид начинот на сторување на прекршокот, степенот на одговорност на сторителот за прекршокот, побудите од кои е сторен прекршокот, како и зачестеноста на овој вид на прекршок како отежнителни околности, а фактот дека на сторителот ова му е прв прекршок, односно дека истиот не е евидентиран во прекршочната евиденција за сторени царински прекршоци како олеснителни околности, Комисијата му изрече глоба од 180 евра, како и посебна прекршочна мерка одземање на предметниот четирицикл, која согласно цитираните одредби од Царинскиот закон е задолжителна за изрекување за сторениот прекршок и смета дека со истите ќе се постигне целта на изрекување на прекршочна санкција. 
Комисијата ги ценеше и наводите на сторителот дадени во писменото произнесување број 28-023398/25-0009 од 28.05.2025 година, меѓутоа истите ги оцени како неосновани и дадени единствено  со цел избегнување на прекршочната одговорност.
Согласно член 2 од Правилникот за висината и начинот на определување на реално направените трошоци во прекршочна постапка пред прекршочниот орган, Комисијата го задолжи сторителот и со трошоци во прекршочната постапка во износ од 250,00 денари. 

Упатство за правно средство:

Против ова решение незадоволната странка има право на тужба за поведување на управен спор до Управен суд на Република Северна Македонија во рок од 30 дена од приемот на решението. Со оглед дека тужбата го одлага извршувањето на решението, потребно е  примерок од тужбата да се достави до Царинска управа на Република Северна Македонија - Комисија за одлучување по  прекршок, бидејќи во спротивно глобата ќе се наплати согласно одредбите од Законот за даночна постапка.  
                                                                                                                                                  Претседател на комисија,

                                    Златко Кофиловски
Прк.бр.0472/25
Број 28-023398/25-0012
Скопје, 15.07.2025 година

Доставено во оригинал до:

